Fratres Grimm

Le fratres Grimm, Jacob (4 de januario 1785 – 20 de septembre 1863) e Wilhelm Grimm (24 de februario 1786 – 16 de decembre 1859), esseva linguistas e recercatores cultural german. In 1812 illes publicava Kinder- und Hausmärchen (Contos de fees pro infantes e le domo). Iste collection contine multe contos ben cognite, como Aschenputtel (Cinerella), Hänsel und Gretel, Der Froschkönig (Le rege rana), Rapunzel e Dornröschen (Le belle dormiente).

Illes anque comenciava publicar un dictionario german (Deutsches Wörterbuch). Le prime volumine esseva publicate 1854, le ultime 1961.

Categoria:Gente german
Categoria:Litteratura in le lingua german